ΕΛΛΗΝΙΚΗ ΔΗΜΟΚΡΑΤΙΑ
ΕΙΡΗΝΟΔΙΚΕΙΟ ΚΑΛΥΜΝΟΥ    
                                 
                                                    ΑΝΑΚΟΙΝΩΣΗ
Λαμβάνοντας υπόψη την υπ' αριθμ. Δ1α/ΓΠ.οικ.:18877 (ΦΕΚ 1194Β΄/27-3-2021) Κοινή Υπουργική Απόφαση σύμφωνα με την οποία το νησί της Καλύμνου παραμένει σε επίπεδο πολύ υψηλού κινδύνου ανακοινώνεται ότι μέχρι την 5η-4-2021 και ώρα 06.00’ θα ισχύσουν τα εξής:
Δεν θα κατατίθενται δικόγραφα παρά μόνο αιτήσεις ασφαλιστικών μέτρων και εκούσιας δικαιοδοσίας και εφόσον έχει σωρευθεί αίτημα για χορήγηση/ανάκληση προσωρινής διαταγής κατόπιν ραντεβού στο τηλ. 2243029550 ή στο e-mail eirkalymnou@gmail.com προς αποφυγή συνωστισμού.
Δεν θα κατατίθενται αιτήσεις δημοσίευσης διαθήκης, αιτήσεις αναγνώρισης σωματείων και τροποποίησης των καταστατικών αυτών, αιτήσεις έκδοσης κληρονομητηρίων και αιτήσεις έκδοσης διαταγών πληρωμής και απόδοσης μισθίου. Αναφορικά με τις αιτήσεις νομικής βοήθειας θα κατατίθενται μόνο στις περιπτώσεις που η χορήγηση νομικής βοήθειας ζητείται για την άσκηση αιτήσεων ασφαλιστικών μέτρων και εκούσιας δικαιοδοσίας στις οποίες σωρεύεται αίτημα χορήγησης ή ανάκλησης προσωρινής διαταγής. 
Δεν θα πραγματοποιούνται συναινετικές εγγραφές προσημειώσεων υποθήκης ή ανακλήσεις αυτών. 
Δεν θα πραγματοποιούνται θεωρήσεις γνησίου της υπογραφής για συναινετικά διαζύγια, δηλώσεις τρίτου, αποποιήσεις κληρονομίας και δεν θα χορηγούνται αντίγραφα και απόγραφα αποφάσεων.
[bookmark: _GoBack]Της αναστολής των δικονομικών προθεσμιών που προβλέπει η ως άνω ΚΥΑ εξαιρούνται οι προθεσμίες που προβλέπονται στα άρθρα 215, 237, 238 ΚΠολΔ και συνεπώς θα πραγματοποιείται κατάθεση προτάσεων, σχετικών εγγράφων και προσθήκης-αντίκρουσης στη νέα τακτική διαδικασία κατόπιν ραντεβού. Περαιτέρω θα πραγματοποιούνται ένορκες βεβαιώσεις που πρόκειται να χρησιμοποιηθούν στη νέα τακτική διαδικασία κατόπιν κλήσεως του αντιδίκου, ομοίως κατόπιν ραντεβού. 
 Θα διενεργείται προκαταρκτική εξέταση-προανάκριση προς περαίωση εισαγγελικών παραγγελιών που έχουν χαρακτηρισθεί ως επείγουσες-κατεπείγουσες, καθώς και στις περιπτώσεις δικογραφιών που κατά την κρίση της Ειρηνοδίκη που εκτελεί χρέη προανακριτικού υπαλλήλου χρήζουν άμεσης αντιμετώπισης όσον αφορά τον χειρισμό ή την περαίωση τους.
Θα δημοσιεύονται αποφάσεις και διατάξεις.
Η γραμματέας του Δικαστηρίου δεν θα εξυπηρετεί το κοινό και τους πληρεξουσίους δικηγόρους σε άλλα αντικείμενα, πλην των ως άνω αναφερόμενων εξαιρέσεων λειτουργίας του δικαστηρίου, (κλείσιμο των φακέλων της νέας τακτικής διαδικασίας, κατάθεση προτάσεων, προσθήκης –αντίκρουσης, κατάθεση ασφαλιστικών μέτρων ή εκούσιας δικαιοδοσίας μόνο εφ’ όσον σε αυτά σωρεύεται αίτημα για χορήγηση/ανάκληση προσωρινής διαταγής), καθώς και εκείνων που, κατά περίπτωση και κατά την κρίση της Ειρηνοδίκη υπηρεσίας έχουν κατεπείγοντα χαρακτήρα και χρήζουν άμεσης αντιμετώπισης.

ΥΠΕΝΘΥΜΙΖΕΤΑΙ ΟΤΙ: Άπαντες οι εισερχόμενοι στο κατάστημα του Ειρηνοδικείου υποχρεούνται: 1) Να φορούν μάσκα και να χρησιμοποιούν αντισηπτικό (υπάρχει διαθέσιμο στους χώρους του Ειρηνοδικείου) 2) Να τηρούν απόσταση μεταξύ τους τουλάχιστον 1,5 μέτρο 3) ΝΑ ΕΙΣΕΡΧΟΝΤΑΙ ΕΝΑΣ-ΕΝΑΣ ΣΤΟΥΣ ΧΩΡΟΥΣ ΤΩΝ ΓΡΑΦΕΙΩΝ ΤΟΥ ΕΙΡΗΝΟΔΙΚΕΙΟΥ ΚΑΛΥΜΝΟΥ.

                                                    Κάλυμνος, 29  Μαρτίου 2021 
                                                Η Δόκιμη Ειρηνοδίκης Καλύμνου
                                                        Ελένη Π. Προδρόμου

